EUROOPA PARLAMENDI RESOLUTSIOON,  
10. mai 2011,  
tähelepanekutega, mis on Euratomi Tarneagentuuri 2009. aasta eelarve täitmisele heakskiidu andmist 
käsitleva otsuse lahutamatu osa  
EUROOPA PARLAMENT,  
— võttes arvesse Euratomi Tarneagentuuri 2009. aasta lõplikku raamatupidamise aastaaruannet;  
— võttes arvesse kontrollikoja aruannet Euratomi Tarneagentuuri eelarveaasta 2009 raamatupidamise aasta ­
aruande kohta koos agentuuri vastustega (  1 ); 
— võttes arvesse nõukogu 15. veebruari 2011. aasta soovitust (05892/2011 – C7-0052/2011);  
— võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  2 ) eriti selle artiklit 185;  
— võttes arvesse nõukogu 12. veebruari 2008. aasta otsust 2008/114/EÜ, Euratom, millega kehtestatakse 
Euratomi Tarneagentuuri põhikiri, (  3 ) eriti selle artiklit 8;  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185, (  4 ) eriti selle artiklit 94;  
— võttes arvesse kodukorra artiklit 77 ja VI lisa;  
— võttes arvesse eelarvekontrollikomisjoni raportit (A7-0144/2011),  
A. arvestades, et kontrollikoda märkis, et ta sai piisava kindluse 2009. aasta raamatupidamise aastaaruande 
usaldatavuse ja selle aluseks olevate tehingute seaduslikkuse ja korrektsuse kohta;  
B. arvestades, et kontrollikoda lisas ühtlasi oma 2009. aasta aruandesse punkti „Asjaolu rõhutamine”, mis 
käsitleb agentuuri põhikirja vastuolu Euroopa Aatomienergiaühenduse asutamislepingu artikliga 54;  
C. arvestades, et otsusega 2008/114/EÜ, Euratom sai 1958. aastal asutatud Luksemburgis asuv Euratomi 
Tarneagentuur uue põhikirja ja sellest sai agentuur,  
1. võtab teadmiseks, et agentuur ei saanud 2009. aastal oma tegevuskulude katmiseks toetusi ja komisjon 
võttis enda kanda kõik agentuuri 2009. eelarve täitmisega seotud kulud; märgib, et selline olukord on 
kestnud alates agentuuri asutamisest 2008. aastal;ET 27.9.2011 Euroopa Liidu Teataja L 250/207  
( 1 ) ELT C 338, 14.12.2010, lk 6.  
( 2 ) EÜT L 248, 16.9.2002, lk 1.  
( 3 ) ELT L 41, 15.2.2008, lk 15.  
( 4 ) EÜT L 357, 31.12.2002, lk 72.
2. märgib sellest tulenevalt, et kuna agentuuril puudub omaette eelarve, on ta sisuliselt komisjoni osa;  
3. rõhutab samas, et selline olukord on vastuolus agentuuri põhikirjaga ning tekitab küsimuse, kui vajalik 
on agentuuri praegusel kujul säilitada;  
4. võtab samas teadmiseks agentuuri vastuse, et praegune olukord peegeldab tasakaalu, kuna ühest küljest 
on olemas selge suhe Euroopa Komisjoniga (näiteks võib komisjon anda välja direktiive ja määrab 
agentuuri peadirektori) ning teisest küljest on olemas teatav juriidiline ja finantsautonoomia (näiteks 
annab agentuur kaasallkirja kõikidele ärilepingutele, mis on seotud tuumamaterjalide hankimisega; sellega 
saab agentuur tagada tarneallikate mitmekesistamise poliitika järgimise); märgib lisaks, et selline tasakaal 
on vastavuses Euroopa Aatomienergiaühenduse asutamislepinguga;  
5. märgib, et vastavalt oma põhikirja artiklile 3 valis agentuur ise siseaudiitori, kes asus kohustusi täitma 
alles 1. juulil 2009;  
6. võtab teadmiseks peadirektori 31. märtsi 2011. aasta kirja, milles tunnistatakse ülalnimetatud probleemi 
ja kirjeldatakse üksikasjalikult esialgseid meetmeid, mida võeti eelarve täitmisele heakskiidu andmise eest 
vastutava institutsiooni nõudmisel; palub peadirektoril teavitada eelarve täitmisele heakskiidu andmise 
eest vastutavat institutsiooni edasistest meetmetest ja tehtud edusammudest;  
7. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 10. mai 2011. aasta resolutsioonile (  1 ) ametite tulemuste, finantsjuhtimise ja kontrolli kohta.ET L 250/208 Euroopa Liidu Teataja 27.9.2011  
( 1 ) Vastuvõetud tekstid, P7_TA(2011)0163 (vt käesoleva  Euroopa Liidu Teataja  lk 269).